Diari Oficial de la Generalitat Valenciana


Sumari del DOGV 9425, del 12-09-2022 (2022/8091)

RESOLUCIÓ de 7 de setembre de 2022, de la consellera d'Educació, Cultura i Esport, per la qual es resol la convocatòria per a la provisió, pel sistema de lliure designació, del lloc de treball de cap de la Inspecció Territorial d'Educació a València.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9425

Data del DOGV
:   12-09-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/8091


Data del document
:   07-09-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * funcionari

RESOLUCIÓ de 7 de setembre de 2022, de la consellera d'Educació, Cultura i Esport, per la qual es resol la convocatòria per a la provisió, pel sistema de lliure designació, del lloc de treball de cap de la Inspecció Territorial d'Educació a València. [2022/8091]  
El Decret 80/2017, de 23 de juny, del Consell, pel qual es regula l'actuació, el funcionament i l'organització de la inspecció d'educació de la Comunitat Valenciana, estableix en l'article 18 d'aquest, que la persona titular de la secretaria autonòmica amb competències en matèria d'educació exercirà la superior direcció de la inspecció d'educació de la Comunitat Valenciana.  
D'altra banda, aquesta mateixa norma legislativa, en l'article 11, Les inspeccions territorials d'educació, decreta:  
«1. En cada inspecció territorial d'educació, en funció de les seues característiques, hi haurà un inspector cap o una inspectora cap, un inspector secretari o una inspectora secretària, i un nombre d'inspectors coordinadors i d'inspectores coordinadores. Es procurarà, sempre que siga possible, la paritat de gènere.  
2. El lloc d'inspector cap o d'inspectora cap de la inspecció territorial d'educació serà exercit per una persona funcionària de carrera del cos d'inspectors d'educació o del cos d'inspectors al servei de l'administració educativa, amb destinació definitiva en la direcció territorial corresponent amb competències en educació, amb una experiència mínima de quatre anys com a personal funcionari en algun dels cossos anteriors. Serà nomenada per la persona titular de la conselleria competent en matèria d'educació, mitjançant el procediment de lliure designació, a proposta de la persona titular de l'òrgan al qual estiguen adscrites orgànicament les inspeccions territorials.»  
  
El Decret 110/2010, de 23 de juliol, del Consell, pel qual s'adscriu a la conselleria competent en matèria d'educació la gestió del personal i dels llocs de treball de la inspecció educativa de la Comunitat Valenciana, estableix en la disposició addicional quarta que les atribucions que l'ordenament jurídic vigent atorga a la conselleria competent en matèria de funció pública s'entendran referides a la conselleria competent en matèria d'educació, en relació amb el personal i els llocs de treball als quals es referisca el present decret.  
D'altra banda, de conformitat amb l'article 80 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic i l'article 115.1 de la Llei 4/2021, de 16 d'abril, de la Generalitat, de la funció pública valenciana (d'ara en avant, LFPV), modificada per la Llei 7/2021, de 29 de desembre, de la Generalitat, de mesures fiscals, de gestió administrativa i financera i d'organització de la Generalitat 2022, el procediment de lliure designació amb convocatòria pública consisteix en l'apreciació discrecional per l'òrgan competent de la idoneïtat i de les competències de les persones candidates en relació amb els requisits exigits per a l'acompliment del lloc.  
Per la Resolució de 16 de maig de 2022, de la directora general de Personal Docent, es va convocar la provisió, pel sistema de lliure designació, del lloc de treball número 838157, de cap de la Inspecció Territorial de València.  
Vist l'informe preceptiu de la directora territorial de València, de data 9 de juny de 2022, en què es verifica el compliment dels requisits establerts per a la seua participació en la convocatòria, i en què es determina que el perfil professional del candidat José Manuel Francés Aloy és l'idoni per a l'ocupació del lloc convocat, donada la seua experiència, formació i el coneixement de l'estructura, organització i funcions de la Conselleria d'Educació, Cultura i Esport i la seua trajectòria professional.  
En virtut de les facultats conferides per l'article 28 de la Llei 5/1983, de 30 de desembre, del Consell i l'article 7 del Decret 5/2019, de 16 de juny, del president de la Generalitat, pel qual es determinen el número i la denominació de les conselleries i les seues atribucions, resolc:  
  
Primer  
Nomenar José Manuel Francés Aloy funcionari de carrera del cos d'inspectors, grup A1, DNI xxx596xx, cap de la Inspecció Territorial de València, en el lloc de treball 838157.  
  
Segon  
El cessament en l'actual lloc de treball es produirà d'ofici el mateix dia en què es publique aquesta resolució en el Diari Oficial de la Generalitat Valenciana.  
La presa de possessió en la nova destinació es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes a partir de l'endemà de la seua publicació, o bé un recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptadors des de l'endemà de la seua publicació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 7 de setembre de 2022.- La consellera d'Educació, Cultura i Esport: Raquel Tamarit Iranzo.